Still Alice

Still Alice er en amerikansk dramafilm fra 2014, regissert av Richard Glatzer og Wash Westmoreland. Filmen er basert på Lisa Genovas roman Alltid Alice fra 2007. Julianne Moore, Alec Baldwin, Kristen Stewart, Kate Bosworth og Hunter Parrish spiller hovedrollene. Still Alice hadde verdenspremière under Toronto internasjonale filmfestival 8. september 2014. Filmen fikk god kritikk, spesielt for Moores rolleskildring. Hun vant blant annet en British Academy Film Award, en Golden Globe, en Screen Actors Guild Award, en Critics' Choice Movie Award og Oscar for beste kvinnelige hovedrolle for arbeidet.

Handling 
Still Alice handler om Alice Howland (Julianne Moore), som er professor på Columbia University og på høyden av sin karrière da hun plutselig oppdager at hukommelsen begynner å svikte. Hun blir diagnostisert med et tidlig tilfelle av Alzheimers sykdom. Filmen skildrer hvordan Alice forsøker å opprettholde livsstilen og leve i nuet, selv om personligheten hennes langsomt forsvinner og sykdommen tar over.

Medvirkende 
 Julianne Moore som Alice Howland
 Alec Baldwin som John Howland
 Kristen Stewart som Lydia Howland
 Kate Bosworth som Anna Howland-Jones
 Hunter Parrish som Tom Howland
 Shane McRae som Charlie Jones
 Stephen Kunken som Benjamin
 Victoria Cartagena som Professor Hooper
 Seth Gilliam som Frederic Johnson
 Daniel Gerroll som Eric Wellman
 Erin Darke som Jenny
 Kristin Macomber som Anne
 Caridad Montanez som Elena

Referanser

Eksterne lenker 
 

Dramafilmer fra USA
Filmer basert på bøker
Filmer fra 2014
Engelskspråklige filmer
Filmer med en Oscar-vinnende kvinnelig hovedrolle